O‘zbekistonning iste’dodli xonandalaridan biri bo‘lgan Jasur Mirsagatov “Glavnaya stsena” loyihasining 2-mavsumida ishtirok etdi. Xonanda tanlovda “Juliya-Juliya” hamda "Kartochnyy domik" qo‘shiqlari bilan qatnashdi. Hay’at a’zolari uning ijro mahorati tahsinga loyiq ekani, biroq impravizatsiyani biroz oshirib yuborgani ta’kidlashdi. Shu sababdan xonanda 2-bosqichga o‘ta olmadi. Eslatib o‘tamiz, hozirda Jasur Mirsagatov O‘zbekistondan tashqari Qozog‘iston hamda Rossiyada ham ijod qilmoqda. Ma’lumot uchun, ushbu loyihaning 1-mavsumida o‘zbekistonlik Sardor Milano g‘olib bo‘lgan.